
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 185
                                                          din 23 noiembrie 2017
                  privind amplasarea și amenajarea unui patinoar artificial mobil în Municipiul Sighişoara, 
                                                              pentru sezonul de iarnă 2017 - 2018
   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 25.312/21.09.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere prevederile art. 555 - 566, art.  858 - 865 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 215/2001, Legea administraţiei publice locale, republicată, cu modificările şi completările ulterioare;
Luând în considerare prevederile Legii nr. 69/2000, legea educaţiei fizice şi a sportului, cu modificările şi completările ulterioare şi ale Regulamentului de punere în aplicare a dispoziţiilor Legii educaţiei fizice şi a sportului nr. 69/2000, aprobat prin Hotărârea Guvernului nr. 884/2001;

Văzând prevederile art. 7 din Legea nr. 52/2003 privind transparenţa decizională în administraţia publică, republicată;
Ţinând cont de prevederile Legii nr. 227/2015 privind Codul fiscal, cu modificările și completările ulterioare; 

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Văzând prevederile Hotărârii Consiliului Local Sighișoara nr. 105/27.12.2016 privind stabilirea impozitelor şi taxelor locale pentru anul  2017;  

Având în vedere intenţia de amplasare și amenajare în sezonul de iarnă 2017-2018 a unui patinoar artificial mobil cu suprafaţa de 1320 mp. (24 X 55 m.) și a unui centru de închirieri patine și garderobă pe o suprafață de 40 mp. (5 x 8 m.) în Municipiul Sighişoara, în zona centrală pe terenul proprietatea Municipiului Sighișoara;
Având în vedere Raportul de specialitate cu nr. 24.148/12.09.2017 al Direcției Administrarea Patrimoniului și al Serviciului Tehnic, Investiții – Urmărire Contracte, Monitorizare Servicii de Utilități Publice, prin care se propune amplasarea și amenajarea unui patinoar artificial mobil în Municipiul Sighişoara, pentru sezonul de iarnă 2017 - 2018 și încheierea în acest sens a unui acord de cooperare, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36, alin. (2), lit. „c”, lit. „d”, lit. „e”, alin. (6) lit. „a” pct. 1, 3, 5, 6, 14 și 19, alin (7) lit. „a” şi alin. (9), art. 45 alin. (3) şi a art. 115, alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,



                                          H O T Ă R Ă Ş T E:

Art. 1. Se aprobă amplasarea și amenajarea unui patinoar artificial mobil, în sezonul de iarnă 2017 - 2018, în suprafaţă de 1320 mp. (24 x 55 m.) și a unui centru de închirieri patine și garderobă pe o suprafață de 40 mp. (5 x 8 m.), pe terenul proprietatea Municipiului Sighișoara, din zona centrală a Municipiului Sighișoara, situat în str. Morii, zona ”Piața Sigma”, identificat conform Anexei nr. 1 la prezenta hotărâre, pe o perioadă de două luni, din data de 15 decembrie 2017 până în data de 15 februarie 2018.

Art. 2. Se aprobă proiectul de acord de cooperare ce se va încheia între Municipiul Sighișoara și Clubul Sportiv Societatea de Patinaj Brașov pentru amenajarea unui patinoar artificial mobil în Municipiul Sighişoara, conform Anexei nr. 2 la prezenta hotărâre, în care vor fi stabilite drepturile și obligațiile fiecărei părți contractante.

Art. 3. Se aprobă funcţionarea patinoarului artificial mobil, în sezonul de iarnă 2017 - 2018, conform Regulamentului de funcţionare, Anexa nr. 3 la prezenta hotărâre, pe o perioadă de două luni, din data de 15 decembrie 2017 până în data de 15 februarie 2018.

            Art. 4. (1) Taxa de ocupare a domeniului public pentru amplasarea patinoarului artificial mobil, este în cuantum de 6 lei/mp./lună.

            (2) Pentru buna funcţionare şi desfăşurare a activităţiilor specifice sezonului de iarnă în spațiul excedentar zonei de patinaj se pot desfășura și activități de comerț, care vor întregi astfel scopul pentru care se realizează acest serviciu cetățenilor, conform dispoziţiilor art. 3, lit. d) din Anexa nr. 8 a Hotărârii Consiliului Local Sighișoara nr. 105/27.12.2016 privind stabilirea taxelor şi impozitelor locale pentru anul 2017.

Art. 5. Suprafaţa maximă de utilizare pentru activităţile menţionate la art. 4 alin. (2) este de 10,00 mp. pentru fiecare comerciant şi doar dacă dispun de chioşcuri din lemn, avizate de către Compartimentul Urbanism din cadrul Municipiului Sighișoara.

Art. 6. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Biroul Buget, Contabilitate, Salarizare - Direcţia Economică, Direcţia Administrarea Patrimoniului, Direcția Relații Publice și Comunicare, Biroul Juridic, Biroul Achiziţii, Accesare Fonduri Europene, Management Proiecte, Serviciul Tehnic, Investiții - Urmărire Contracte, Monitorizare Servicii de Utilități Publice, Serviciul Public Poliția Locală, Compartimentul Protecție Civilă, Protecția Muncii din cadrul Municipiului Sighișoara și Clubul Sportiv Societatea de Patinaj Brașov.

Art. 7. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 13 voturi ”pentru” și 6 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 
  1 ex. Direcția Relaţii Publice și Comunicare;

  1 ex. Biroul Buget, Contabilitate, Salarizare - Direcţia Economică;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  2 ex. Direcția Administrarea Patrimoniului;
  1 ex. Biroul Achiziţii, Accesare Fonduri EU, Management Proiecte;

  1 ex. Biroul Juridic;

  1 ex. Serviciul Public Poliția Locală;

  1 ex. Compartimentul Protecție Civilă, Protecția Muncii; 
  1 ex. Clubul Sportiv Societatea de Patinaj Brașov.
17 ex. 

B.A.
